VM-sprayen kommer til norsk fotball
- Jeg er positiv til alle hjelpemidler som NFF (Norges Fotballforbund) velger å innføre i norsk fotball, som kan medfører positiv utvikling av fotballen, sier FIFA-dommer Svein-Erik Edvartsen til VG. Dommersjef i Norges Fotballforbund, Rune Pedersen, bekreftet onsdag overfor NRK at VM-sprayen nærmer seg norske fotballbaner. - Den kommer, men om det blir i høst eller først i 2015, det er usikkert, sier Pedersen til NRK.Sprayen blir brukt til å markere hvor langt unna motspillerne, altså muren, må stå fra der frisparkene tas. - Vi har allerede pipeflagg og headsett. Hvis NFF på bakgrunn av erfaringene i VM i Brasil mener spray også er opportunt i norsk toppfotball, er det bare å forholde seg til det. Jeg er alltid positiv til innovative ting som NFF velger å innføre, sier Edvartsen. Det er den norske dommeren Svein Oddvar Moen som har fått gjennomslag for ideen. Moen var fjerdedommer i ni VM-kamper i Brasil.- Det er dommersjefen i fotballforbundet som må ta en avgjørelse på det, men jeg er veldig positiv. Om han spør om mine erfaringer på det med alle de beste dommerne i verden, så er de veldig positive alle sammen, sier Moen til NRK. Han har nå returnert til Norge etter oppholdet i Brasil. - Da jeg dømte Odd mot Vålerenga på mandag og det ble frispark, spurte flere av spillerne med glimt i øyet hvor sprayen var, sier Svein-Erik Edvartsen til VG. Den kan Edvartsen kanskje benytte seg allerede denne sesongen. Det er ikke inngått noen avtaler om leverandører av sprayen til Norge.
Den mye omtalte VM-sprayen kommer til norsk fotball i høst eller til neste år.